Публије је за конзула изабран на самом почетку рата. Заједно с војском је године 218. п. н. е. отпловио из Пизе за Масилију како би препречио пут Ханибаловој војсци која је кроз Галију напредовала према Италији. Чувши да се Ханибал ипак пробио према Алпама, сместа се повукао назад у Италију. Тамо су се његове снаге први пут судариле с Ханибалом у код Тицина. Битка је завршила поразом, а Сципион је рањен. Нешто касније се Сципионова војска удружила с војском колеге Тиберија Семпронија Лонга. Док је опрезни Сципион хтео избећи нову битку, Семпроније је на њој инсистирао што је довело до новог пораза, овог пута код Требије.